Τόπος Τεχνών Χώρα

«Γαμπροί για πούλημα»
2016-07-27 21:30 (Europe/Moscow)
Η καινούρια, ξεκαρδιστική κωμωδία των Θ.Παπαθανασίου-Μ. Ρέππα
Ο Μάκης Κωσταρέλλος είναι τηλεοπτικός παραγωγός. Σε κρίση λόγω κρίσης. Η γυναίκα του η Φλώρα έχει ινστιτούτα μανικιούρ-πεντικιούρ. Κλειστά και πτωχευμένα. Ο γιος τους ο Αλέξης δεν τα πάει καλά με τις επιχειρήσεις –είναι και το χεράκι του λιγάκι μακρύ….
Ο κηπουρός τους ο Αλέξης, που έχει κι αυτός έναν γιο, δεν κοιτάει τις γλάστρες -έχει βάλει στο μάτι το αρχαίο αγαλματάκι της οικογένειας, ποιος ξέρει από που προήλθε κι αυτό.
‘Ένας γενικός γραμματέας υπουργείου πουλάει εξυπηρετήσεις κι υπογραφές με αντίτιμο, μεταξύ άλλων, ερωτικές χάρες.
Μια Ρωσίδα ψάχνει γαμπρό από το Internet Και μια άλλη Ρωσίδα αγοράζει κειμήλια, αρχαία κατά προτίμηση.
Ο κος Κωσταρέλλος έχει ερωμένη μια επίδοξη τηλεπαρουσιάστρια… Η κα Κωσταρέλλου έχει εραστή της τον κηπουρό…. Ο γιος του κηπουρού έχει φιλενάδα με λεφτά…, οι Ρωσίδες καταφθάνουν φορτωμένες λεφτά και λυσσασμένες για ψώνια, όλοι οι ήρωές μας έχουν την φωλιά τους κάπως λερωμένη…
Όλα πωλούνται, όλα αγοράζονται στην ιστορία μας κι ένα βράδυ, τα φέρνει έτσι η ζωή που στο σπίτι των Κωσταρέλλων γίνεται το έλα να δεις….!!!
Την ώρα που η νεοελληνική ιστορία μας παίζει την πιο μεγάλη ίσως φάρσα της μεταπολίτευσης, οι Θανάσης Παπαθανασίου και Μιχάλης Ρέππας ανέβασαν στο ΑΚΡΟΠΟΛ μια γνήσια, καυστική, ξεκαρδιστική κωμωδία, με θέμα αδήριτα πολιτικό: Με ήρωες που έχουν προτερήματα κι ελαττώματα, και με συμπεριφορές που αντανακλούν αυτές της εκάστοτε πολιτικής τους ηγεσίας. Κι αυτές είναι που η κωμωδία, με την αρχαία σοφία της, μας κάνει να δούμε με συμπάθεια και να σκεφτούμε πως θα κάνουμε καλύτερες. Ούτε αριστερά, ούτε δεξιά, ούτε πάνω, ούτε κάτω λοιπόν, «ο εχθρός είναι μέσα μας (όπως λένε οι ίδιοι οι συγγραφείς μας) και γι αυτόν ακριβώς τον λόγο και η λύση είναι μέσα μας»!
Σκηνοθεσία: Θανάσης Παπαθανασίου, Μιχάλης Ρέππας
Σκηνικά: Μαίρη Τσαγκάρη
Φωτισμοί: Λευτέρης Παυλόπουλος
Κοστούμια: Μαρία Καραπούλιου

Πρωταγωνιστούν
Μάκης Κωσταρέλος – Ο πατέρας – ΚΩΣΤΑΣ ΕΥΡΙΠΙΩΤΗΣ
Φλόρα Κωσταρέλου – Η ΜΗΤΕΡΑ – ΝΙΚΟΛΕΤΑ ΒΛΑΒΙΑΝΟΥ
Γκαλίνα Μπακλάνοβα – Ρωσίδα δισεκατομμυριούχος – ΣΟΦΙΑ ΒΟΓΙΑΤΖΑΚΗ
Μίλτος – Ο γιος του Σταμάτη – ΜΑΝΟΣ ΙΩΑΝΝΟΥ
Θανάσης – Ο κηπουρός και εραστής της Φλόρας – ΚΩΣΤΑΣ ΚΟΚΛΑΣ
Στέλλα – κοπέλα του Αλέξη – ΑΝΤΙΓΟΝΗ ΝΑΚΑ
Τζούλη Αλαμάνα– Ερωμένη του Μάκη – ΝΙΚΗ ΛΑΜΗ
Σταμάτης Δεβέκουρας – Γενικός Γραμματέας Υπουργείου Ανάπτυξης – ΣΠΥΡΟΣ ΠΟΥΛΗΣ
Αλέξης Κωσταρέλος – Ο γιος – Γιάννης ΤΣΙΜΙΤΣΕΛΗΣ
Γκαλίνα Λουμπίνοβα – Ρωσίδα εκατομμυριούχος – ΠΑΡΘΕΝΑ ΧΟΡΟΖΙΔΟΥ

Τιμές εισιτηρίων:
Προπώληση : 15 €

Ταμείο: γενική είσοδος : 18 € , παιδικό/φοιτητικό/ανέργων/πολυτέκνων/Α.Μ.Ε.Α. 13€

Προπώληση εισιτηρίων:
SEVEN spots ( Πλ.Λαού, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ )

«Ο Μαθητευόμενος Μάγος» του Γκαίτε
2016-07-25 20:30 (Europe/Moscow)
Κουκλοθεατρική παράσταση για παιδιά
Μια διασκευή πάνω στο ομώνυμο παραμύθι από την ομάδα κουκλοθεάτρου “ΑΦΟΥ”
Η παράσταση διαπραγματεύεται την περιέργεια των παιδιών, την φιλία, την αξία της συνεργασίας, την υπερεκτίμηση των δυνατοτήτων τους , την υπευθυνότητα και το δικαίωμα των παιδιών στο γέλιο και την διασκέδαση.
Τα παιδιά παίζουν ενεργό ρόλο στο κτίσιμο της ιστορίας. Η παράσταση διαδραματίζεται σε εντυπωσιακά σκηνικά
με ιδιαίτερους μηχανισμούς, με ατμοσφαιρικούς φωτισμούς και πρωτότυπη μουσική που ενισχύει τα συναισθήματα των παιδιών .
Οι κούκλες είναι χειροποίητες, άμεσου χειρισμού, φτιαγμένες με πολύ μεράκι και αγάπη.

Ο ανίατος βήχας του Φον- βιξ βάζει όλη την πολιτεία σε μπελάδες.. ο πιστός του φίλος Τσουρούφλης αποφασίζει να πάει να βρει τον καλοσυνάτο μάγο Μερκούριο , που βοηθάει όλο τον κόσμο ,για να του δώσει το μαγικό φίλτρο του Δρακόβηχα.
Ο Μερκούριος ζητά από τους δύο μαθητές του Μάρκο και Φρόσω να συνεργαστούν για να φτιάξουν το σιρόπι..
Ο μικρός μαθητευόμενος μάγος τα κάνει όλα στην κυριολεξία μούσκεμα!

Διασκευή, Σκηνοθεσία: Δήμητρα Πεμούση
Κατασκευές: ομάδα ΑΦΟΥ
Εμψύχωση: Δήμητρα Πεμούση Χριστινα Τσάτσου Βασιλική Μαλτσάκη
Μουσική : Μανώλης Μανουσάκης
Φωτογραφία/ Φωτισμοί: Κώστας Κωστόπουλος
Βίντεο: Δημήτρης Κωστόπουλος
Διάρκεια: 45’
Απευθύνεται: σε παιδιά προσχολικής και σχολικής ηλικίας

Τιμές εισιτηρίων :
Γενική είσοδος : 5 €

For privacy reasons Vimeo needs your permission to be loaded.
I Accept

Kosmokrators και Μπάμπης Τσέρτος LIVE
2016-07-22 21:30 - 23:55 (Europe/Moscow)
Αυθεντικό Ρεμπέτικο από αυθεντικούς Ευρωπαίους.
Μια πρωτοβουλία ευγενών εραστών του ρεμπέτικου , μιας ομάδας που ξεκινά απ το Βέλγιο και ο πυρήνας της αποτελείται από δύο Ολλανδούς τον Frans De Clercq, τον Karsten de Vilder και έναν Βέλγο τον Dimi Dumortier . Δημιούργησαν μια ρεμπέτικη κομπανία τους Kosmokrators, η οποία χαρακτηρίζεται από την βαθιά έρευνα των πρωτογενών στοιχείων αυτού του είδους και την πιστή μεταφορά ήχου, επιλογής οργάνων, ενορχήστρωσης και στίχου σε άψογη ελληνική . Χαρακτηριστικό της ομάδας είναι κατ’ εξοχήν η διασκευή ρεμπέτικων σε ξένη γλώσσα ( Αγγλικά , Γαλλικά , Ολλανδικά ) χωρίς αλλοίωση των μελωδικών και ρυθμικών γραμμών του είδους ..
Για τους ιδρυτές της κομπανίας αυτή η πρωτοβουλία ξεκινά απ την αγάπη τους για το ρεμπέτικο και την πρόθεσή τους να το διαδώσουν στο διεθνές κοινό και δεν αποτελεί πρωτογενή δραστηριότητα γι’ αυτούς . Ο Frans De Clercq είναι επίσημος μεταφραστής σε 5 γλώσσες στο Ευρωπαϊκό Κοινοβούλιο , ο Karsten de Vilder είναι μοντέρ σε τηλεοπτικό σταθμό και ο Dimi Dumortier είναι εικαστικός.

For privacy reasons Vimeo needs your permission to be loaded.
I Accept

Στο Βέλγιο, την Ολλανδία και τη Γαλλία οι Kosmokrators παρουσιάζουν σε ζωντανές εμφανίσεις το ρεμπέτικο σε όλες τις γλώσσες που μεταφράζουν και φυσικά στην ελληνική, με ιδιαίτερη αποδοχή από το ξένο κοινό και επιτυχία ..
Αποτελούν το δίαυλο ενός ειρηνικού μουσικού «κινήματος» του ρεμπέτικου στην Ευρώπη , το αγγίζουν με σεβασμό, παιδεία και γνώση , παρουσιάζοντας το για πρώτη φορά, σε ευρύ κοινό, σ αυτή τη μορφή.
Οι Kosmokrators συνεργάζονται και με Έλληνες μουσικούς στις συναυλίες τους και έχουν και μόνιμο guest της ομάδας τον Αγάθωνα Ιακωβίδη . Είναι άξιοι πρεσβευτές του ρεμπέτικου στο Ευρωπαϊκό κοινό και αξίζουν της ιδιαίτερης προσοχής μας για το έργο πολιτισμού που παράγουν, προωθώντας ένα απ τα πιο πολύτιμα και διαχρονικά είδη του μουσικού μας πολιτισμού.

For privacy reasons Vimeo needs your permission to be loaded.
I Accept

Λίγα λόγια γραμμένα από τους ίδιους
Οι Κοσμοκράτορες παρουσιάζουν ρεμπέτικα τραγούδια στα γαλλικά, ολλανδικά, anglika και ελληνικά. Οι μεταφράσεις τους είναι όσο γίνεται κυριολεκτικές, και αναπαράγουν τον σκληρό και περιθωριακό χαρακτήρα των αυθεντικών τραγουδιών.
Το θέμα είναι κατεξοχήν ο κόσμος του μάγκα, εκεί που ζούσαν οι αυθεντικοί και περήφανοι χασικλίδες και μουσικοί της Αθήνας και του Πειραιά.
Τα λόγια πάντα καπνιστά, που και που , προσαρμοσμένα στην σύγχρονη εποχή, άλλοτε χοντρά, άλλοτε τρυφερά, αλλά πάντα με μια μεγάλη δόση χιούμορ.

Δείτε περισσότερα στο www.kosmokrators.net

Στη συναυλία συμμετέχουν:
GUEST OF HONOUR: BABIS TSERTOS (bouzouki, baglama, voice)
Frans De Clercq (bouzouki, voice),
Michalis Karakatsanis (bouzouki, voice),
Karsten De Vilder (guitar, voice),
Dimi Dumo (percussion, voice),
Haroula Tsalpara (accordeon, voice)
Giannis Karamaniolas( double bass)

Τιμές εισιτηρίων:
Γενική είσοδος : 10€

Τσίου και Μάκης Παπαδημητράτος στο Θερινό Σινεμαδάκι της Χώρας
2016-07-21 22:00 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Η ταινία έκπληξη του 46ου Φεστιβάλ Θεσσαλονίκης. «Τσίου…» Δεκαπενταύγουστος, άδεια Αθήνα… Όχι τελείως άδεια… Ο «Τσίου» ψάχνει να βρει την δόση του… Η περιπέτεια αρχίζει..

Μαζί μας στο 1ο Film Festival της Χώρας δημιουργός του “Τσίου” Μάκης Παπαδημητράτος για να σχολιάσουμε μαζί την ταινία.

For privacy reasons YouTube needs your permission to be loaded.I Accept

Ρεσιτάλ κιθάρας Παναγιώτη Μάργαρη
2016-07-20 21:30 (Europe/Moscow)
Ερμηνεύει η Ειρήνη Τζαμτζή

Λίγα λόγια για το κονσέρτο:
Ο κορυφαίος Έλληνας κιθαρίστας Παναγιώτης Μάργαρης έχοντας στο ενεργητικό του 14 προσωπικούς δίσκους, πολλά μουσικά βραβεία και περισσότερες από 1500 συναυλίες, θα μας ταξιδέψει στους μαγικούς ήχους της κλασικής κιθάρας.
Ένα ρεσιτάλ του διεθνούς φήμης δεξιοτέχνη, ο οποίος θα ερμηνεύσει κομμάτια τα οποία συμπεριλαμβάνονται στην πρόσφατη δισκογραφική του δουλειά “Με τη μαγεία της κιθάρας”. Θα ακουστούν συνθέσεις σπουδαίων δημιουργών (Ennio Morricone, Eric Satie, Carlos Gardel, Peter Tchaikovsky κ.α). Θα ερμηνεύσει επίσης, διασκευές του σε ιστορικά τραγούδια της διεθνούς Rock μουσικής σκηνής (Hotel California, The show must go on, Paint it black, People are strange) τα οποία συμπεριέλαβε στο άλμπουμ “Rock of my soul”, δικές του συνθέσεις καθώς και τραγούδια μεγάλων Ελλήνων και ξένων δημιουργών.
Μαζί του η εξαιρετική νέα ερμηνεύτρια Ειρήνη Τζαμτζή.

Τιμές εισιτηρίων :
Προπώληση: 10€
Ταμείο: 12 €

Προπώληση εισιτηρίων: Seven Spots ( Πλ. Λαού, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ)

For privacy reasons YouTube needs your permission to be loaded.
I Accept

Λίγα λόγια για τον Παναγιώτη Μάργαρη
Ο Παναγιώτης Μάργαρης γεννήθηκε στην Αθήνα. Σπούδασε κλασική κιθάρα στο ωδείο Αττικής και στο Εθνικό ωδείο, παίρνοντας το δίπλωμά του με άριστα παμψηφεί και Α’ Βραβείο.
Παράλληλα ασχολείται με τη σύνθεση και ενορχήστρωση τραγουδιών και ορχηστρικής μουσικής. Ως συνθέτης έχει ηχογραφήσει τρείς προσωπικούς δίσκους (“Στης νύχτας το φως”, “Το τραγούδι της πεταλούδας”, “Δίχως Πυξίδα”). Έχει συνεργαστεί με τους περισσότερους μεγάλους Έλληνες τραγουδιστές και δημιουργούς.
Το 1999 ξεκίνησε να ηχογραφεί υπό τη μορφή κιθαριστικού ντουέτου την πολύ επιτυχημένη δισκογραφική σειρά “Cafe de l’ art”, διασκευάζοντας και ερμηνεύοντας στην κιθάρα αγαπημένες μουσικές και τραγούδια του διεθνούς και ελληνικού ρεπερτορίου.
Ο τέταρτος δίσκος με τίτλο “Café de l’ art / Cinema” και ο πέμπτος με τίτλο “Café de l’ art / Τσιτσάνης – Βαμβακάρης”, απέσπασαν το βραβείο καλύτερου ορχηστρικού δίσκου της χρονιάς, στα ετήσια μουσικά βραβεία “Αρίων”, ενώ οι συνολικές πωλήσεις της δισκογραφικής αυτής σειράς έχουν ξεπεράσει τα 100.000 αντίτυπα.

Ως κιθαρίστας και συνθέτης, έχει πραγματοποιήσει πάνω από 1500 συναυλίες στην Ελλάδα και στο εξωτερικό. Ανάμεσα στους χώρους όπου έχει εμφανιστεί είναι το Ηρώδειο, το Μέγαρο μουσικής Αθηνών και ιστορικοί καθεδρικοί ναοί της Ευρώπης.
Από το 1995 εως το 2010 υπήρξε κιθαριστικό ντουέτο με τον καθηγητή του στην κιθάρα Νότη Μαυρουδή.
Πολύ σημαντική στιγμή στην καριέρα του, αποτελεί η συμμετοχή του διάσημου κιθαρίστα Al Di Meola στο album που ηχογράφησε το 2011 με την εξαιρετική ερμηνεύτρια Ελένη Πέτα με τίτλο “Duende”, καθώς και οι κοινές εμφανίσεις του με τον Al Di Meola, στα δύο μοναδικά live που πραγματοποιήθηκαν στη μουσική σκηνή Gazarte τον Οκτώβριο του 2010.
Κατά τη διάρκεια του 2011, πραγματοποίησε πολλές συναυλίες στην Ελλάδα με την Ελένη Πέτα, όπου και παρουσίασαν τη δισκογραφική τους δουλειά “DUENDE”. Επίσης, συναντήθηκε επί σκηνής με τον Λαυρέντη Μαχαιρίτσα όπου εμφανίστηκαν σε Ελλάδα, Αγγλία, Βέλγιο, Λουξεμβούργο και Κύπρο.
Το καλοκαίρι του 2012 υπέγραψε τετραετές συμβόλαιο συνεργασίας με τη δισκογραφική εταιρία POLYMUSIC.
Μαζί με τον ιδιοκτήτη και διευθυντή της POLYMUSIC Βίκτωρα Πολυδώρου, δημιούργησαν το δισκογραφικό label “KARMA”, στο οποίο ο Παναγιώτης Μάργαρης είναι υπεύθυνος παραγωγών και καλλιτεχνικός διευθυντής.
Τον Ιανουάριο του 2013 κυκλοφόρησε η δισκογραφική του δουλειά με τίτλο “Rock of my soul”, όπου διασκεύασε και ερμήνευσε στην κιθάρα κλασικά και αγαπημένα Rock τραγούδια. Στο άλμπουμ αυτό, συμμετέχουν ο Λαυρέντης Μαχαιρίτσας, η Μελίνα Κανά, η Ελένη Πέτα, ο Διονύσης Τσακνής και η Φωτεινή Δάρρα.

Κατά τη διάρκεια του 2014, ο Παναγιώτης Μάργαρης ταξιδέψε σε όλη την Ελλάδα παρουσίαζοντας το άλμπουμ “Rock Of My Soul” σε σημαντικούς συναυλιακούς χώρους όπως το Μέγαρο Μουσικής Θεσσαλονίκης, το Μέγαρο μουσικής Κομοτηνής κ.α με ερμηνευτές τους Λαυρέντη Μαχαιρίτσα, Μιλτιάδη Πασχαλίδη, Δήμητρα Παπίου, Ανδριάνα Μπάμπαλη, Ελένη Πέτα, Ελένη Δήμου, Θοδωρή Μαραντίνη, Θανάση Γκαιφύλλια και Μιρέλα Πάχου.
Τον Ιανουάριο του 2015 κυκλοφόρησε το νέο του άλμπουμ με τίτλο “Με τη μαγεία της κιθάρας”, το οποίο περιλαμβάνει διασκευές του σε αγαπημένες μουσικές από όλο τον κόσμο, έργα κλασικών συνθετών, συνθέσεις του, καθώς και πέντε τραγούδια με ερμηνευτές τον Σταμάτη Κραουνάκη, την Ελένη Τσαλιγοπούλου, το Μάρκο Κούμαρη (Locomondo), τη Γεωργία Νταγάκη και την Παιδική Χορωδία του Σπύρου Λάμπρου. Το άλμπουμ αυτό παρέμεινε για αρκετές εβδομάδες στο top5 των επίσημων charts της Ελλάδας.
Κατά τη διάρκεια του 2015 παράλληλα με τις προσωπικές του συναυλίες, ξεχωριστή στιγμή αποτέλεσε και η συνεργασία του με τον Μιχάλη Χατζηγιάννη. Οι δύο καλλιτέχνες πραγματοποίησαν κοινές εμφανίσεις, όπου και παρουσίασαν το ανατρεπτικό ρεσιτάλ για κλασική κιθάρα και φωνή με τίτλο “Concerto για 2”.
Το 2016 θα περιοδεύσει σε όλη την Ελλάδα και στο εξωτερικό, ερμηνεύοντας τα κομμάτια της δισκογραφικής του δουλειάς “Με τη μαγεία της κιθάρας”. Επίσης θα συναντηθεί επί σκηνής με τον σπουδαίο Έλληνα συνθέτη Σταμάτη Κραουνάκη παρουσιάζοντας την μουσική παράσταση με τίτλο “Μυστική Συνάντηση”.

For privacy reasons YouTube needs your permission to be loaded.
I Accept

For privacy reasons YouTube needs your permission to be loaded.
I Accept

For privacy reasons YouTube needs your permission to be loaded.
I Accept

Προβολή τωv Ντοκιμαντέρ «Εκρεμμές» & «Ο Δρόμος της Σοφίας»
2016-07-19 21:00 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Συζήτηση και ομιλία με ειδικούς
22.00 – Προβολή O δρόμος της Σοφίας

Πέγκυ Ζήνα LIVE
2016-07-18 21:30 (Europe/Moscow)
Το μελωδικό καλοκαίρι της Πέκγυς Ζήνα
Η Πέγκυ Ζήνα ετοιμάζεται για το δικό της μελωδικό καλοκαίρι! Ανανεωμένη, ύστερα από ένα άκρως δημιουργικό χειμώνα, γεμίζει τις αποσκευές της μουσικές και επιτυχίες 20 χρόνων και ξεκινά περιοδεία ανά την Ελλάδα.
Με μια εξαιρετικά προσεγμένη παραγωγή, έχοντας στο πλευρό της συνεργάτες που μαζί, χρόνια τώρα, δημιουργούν μοναδικές βραδιές και εμφανίσεις, «σαλπάρει» για περισσότερους από 20 προορισμούς σε όλη τη χώρα, με πρώτο σταθμό το Βεάκειο θέατρο Πειραιά.
Η Πέγκυ Ζήνα που διανύει την καλύτερη φάση της καριέρας της, φορτωμένη εμπειρίες και επιτυχίες, έχει σχεδιάσει γι αυτό το καλοκαίρι ένα διαφορετικό, ένα ξεχωριστό πρόγραμμα εμφανίσεων. Έχει επιλέξει να τραγουδήσει σε ανοιχτούς συναυλιακούς χώρους, θέατρα και γήπεδα, με σκοπό να έρθει όσο πιο κοντά γίνεται στο κοινό της. Ύστερα από έναν ιδιαίτερα πλούσιο καλλιτεχνικό χειμώνα και μια σεζόν κατά την οποία κέρδισε το κοινό και με νέους ρόλους, όπως αυτόν του μέντορα στο X Factor, έχει ετοιμάσει με τους συνεργάτες της μια μουσική συναυλία, μια φρέσκια πρόταση, που περιλαμβάνει όλες τις μεγάλες, παλιές και νέες, επιτυχίες της.
Η Πέγκυ Ζήνα, ξέρει όσο λίγοι καλλιτέχνες, να αγκαλιάζει και να τα ταξιδεύει το κοινό, με τα τραγούδια της και τις ερμηνείες της. Βαθιά αυθεντική λαϊκή φωνή, κυρίαρχη πάνω στη σκηνή, show woman αλλά και δωρική όπου χρειάζεται, έχει σχεδιάσει γι αυτό το καλοκαίρι μία περιοδεία που θα μείνει αξέχαστη.
Τιμές εισιτηρίων:

Προπώληση : 13 €
Ταμείο: 15 €
Προπώληση εισιτηρίων : Viva.gr , Public, Seven Spots, Reload, Media Markt

For privacy reasons YouTube needs your permission to be loaded.
I Accept

For privacy reasons YouTube needs your permission to be loaded.
I Accept

Έλλη & Νικόλας - Μουσικοχορευτικό Γλέντι
2016-07-15 21:30 (Europe/Moscow)
Ο Νικόλας και η Έλλη από το Θεατρικό Εργαστήρι «ΘΕΑ» σε μεγάλες επιτυχίες Ελλήνων συνθετών και τραγουδιστών.
Λαϊκό πρόγραμμα με τραγούδια των : Τσιτσάνη, Μπαγιαντέρα, Βαμβακάρη, Ζαμπέτα, Καντζίδη ,Διoνυσίου, Πάριου, και άλλα νησιώτικα και παραδοσιακά δημοτικά.

Εργαστήριο Εισαγωγή στο Κινηματογραφικό Σενάριο με τον Παναγιώτη Ιωσηφέλη
2016-07-14 19:00 - 21:00 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Σεναριογράφος, Επίκουρος Καθηγητής Σεναρίου, Τμήμα Κινηματογράφου, Σχολή Καλών Τεχνών, Α.Π.Θ. Σπούδασε Ιστορία στη Φιλοσοφική Σχολή Ιωαννίνων και Δημοσιογραφία.

Εκτός από το Τμήμα Κινηματογράφου, έχει διδάξει σενάριο στo Ινστιτούτο Επιμόρφωσης (ΙΝ.ΕΠ) του Εθνικού Κέντρου Δημόσιας Διοίκησης και Αυτοδιοίκησης (Ε.Κ.Δ.Δ.Α), στο Ανοιχτό Πανεπιστήμιο του Δήμου Θεσσαλονίκης, στο Ι.Ε.Κ Ακμή και στο Μεταπτυχιακό Πρόγραμμα Δημιουργικής Γραφής του Παιδαγωγικού Τμήματος του Πανεπιστημίου Δυτικής Μακεδονίας, όπου και εργάζεται ως επόπτης μεταπτυχιακών εργασιών στο σενάριο.
Έχει γράψει τα σενάρια 10 μικρού μήκους ταινιών και 5 μεγάλου μήκους ταινιών. Επίσης έχει στο ενεργητικό του το σενάριο τηλεοπτικών σειρών, μεταξύ αυτών τα «Άγρια παιδιά» και επεισόδια της «10ης εντολής» και ντοκιμαντέρ.

«Κατάστρωμα» - Κωστής Μαραβέγιας live
2016-07-13 21:30 (Europe/Moscow)
Ο Κωστής Μαραβέγιας υποδέχεται και αυτό το καλοκαίρι με τον δικό του «ταξιδιάρικο» τρόπο.
Με νέο άλμπουμ με τίτλο «ΚΑΤΑΣΤΡΩΜΑ», μας προσκαλεί όλους σε μία μεγάλη συναυλία στη «Χώρα».Μια συναυλία- γιορτή με πανηγυρικό χαρακτήρα, οπλισμένη με μουσική και ελπίδα και με μια διάχυτη διάθεση αντίστασης στον αρνητισμό, την αγωνία και την αβεβαιότητα της καθημερινότητας.
Ο Κωστής Μαραβέγιας έχει γίνει συνώνυμο με τις ξέφρενες, γεμάτες ενέργεια, εμφανίσεις του, που διασκεδάζουν και τους πιο απαιτητικούς. Βραδιές γεμάτες καλοκαιρινή ξενοιασιά, χαρούμενη διάθεση, μουσική, τραγούδι, χορό, και πολλή γοητεία.
Την Τετάρτη 13 Ιουλίου, ελάτε να γίνουμε όλοι μια κεφάτη παρέα, να τραγουδήσουμε τα παλιά αγαπημένα αλλά και τα καινούργια κομμάτια, από το νέο του άλμπουμ «ΚΑΤΑΣΤΡΩΜΑ» και να περάσουμε όπως πάντα, υπέροχα!
Τιμές εισιτηρίων:
Προπώληση: 12€
Ταμείο: 14€

Προπώληση εισιτηρίων: Seven Spots ( Πλ. Λαού, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ), viva.gr , Public, Reload, Media Markt

For privacy reasons YouTube needs your permission to be loaded.
I Accept

For privacy reasons YouTube needs your permission to be loaded.
I Accept

For privacy reasons YouTube needs your permission to be loaded.
I Accept

Προβολή σπάνιου υλικού από την απελευθέρωση της Ελλάδας το 1944 του Νίκου Καβουκίδη
2016-07-12 22:00 (Europe/Moscow)
Η Αθήνα γιορτάζει την απελευθέρωσή της από τους Γερμανούς, τον Οκτώβριο του 1944. Στο 1ο Φεστιβάλ Κινηματογράφου τη Χώρας την Τρίτη 12 Ιουλίου και ώρα 22.00 θα έχουμε τη τιμή να δούμε εικόνες από φίλμ αρχείου, που βλέπουν για πρώτη φορά το φώς της δημοσιότητας, με τη βοήθεια του σκηνοθέτη Νίκου Καβουκίδη.

For privacy reasons YouTube needs your permission to be loaded.I Accept
Θα ακολουθήσει αφιέρωμα στον μεγάλο δημιουργό.
Από το 1962 και ως το 1968, ο Νίκος Καβουκίδης είχε αναλάβει το μοντάζ και αργότερα τη διεύθυνση φωτογραφίας σε 20 εκλεκτές ταινίες της Φίνος Φιλμ, συνεργαζόμενος με τους καλύτερους, πράγματι, σκηνοθέτες. Από το 1957 και μετά, κατέγραφε με το φακό του κάθε πολιτικό γεγονός στην Ελλάδα ενώ δούλεψε και στην Κύπρο.
Στην αφιερωμένη στον κινηματογράφο ζωή του συνεργάστηκε με τεράστιες μορφές του χώρου (ηθοποιούς, σκηνοθέτες και παραγωγούς), και προσωπικές του δουλειές έχουν προβληθεί κατά κόρον, ενώ με το ίδιο πάθος –αντιμετωπίζει την κάθε του δουλειά ως πρωτάρης, όπως λέει ο ίδιος– συνεχίζει να προσφέρει τις υπηρεσίες του αλλά και την ψυχή του στο χώρο της 7ης Τέχνης ως κινηματογραφιστής, σκηνοθέτης, μοντέρ και διευθυντής φωτογραφίας.
Πριν ακόμα γεννηθεί, το 1932, ο πατέρας του είχε ξεκινήσει τη ενασχόληση με την κινηματογράφηση, ενώ το 1940 γύρισε την πρώτη ταινία του Φίνου, Η φωνή της καρδιάς, στην οποία έπαιζαν μεταξύ άλλων οι Αιμίλιος Βεάκης, Λάμπρος Κωνσταντάρας, Δημήτρης Χορν, και η 7χρονη τότε Σμαρούλα Γιούλη. Μάλιστα, από το 1936 ο πατέρας του Νίκου Καβουκίδη είχε δικό του εργαστήριο-εμφανιστήριο και τραβούσε κοινωνικοπολιτικά γεγονότα, κάνοντας δικά του ντοκιμαντέρ.
Δεν είχε συμπληρώσει ακόμα τα 16 του χρόνια ο Νίκος Καβουκίδης όταν ξεκίνησε τη συνεργασία του με τη Finos Films, τραβώντας παράλληλα –όπως έκανε και ο πατέρας του– εικόνες από πολιτικοκοινωνικά γεγονότα. Είκοσι ταινίες γύρισε μαζί με τον Φίνο μέχρι το 1968, και από τότε άνοιξε το δικό του εργαστήριο. Στην καριέρα του γύρισε, εκτός από κινηματογραφικές ταινίες, πολλά ντοκιμαντέρ –ένας τομέας του σινεμά που λατρεύει–, αλλά και σίριαλ για την τηλεόραση. Μία από τις κορυφαίες στιγμές του ήταν το ντοκιμαντέρ Μαρτυρίες, το οποίο αφορά τα γεγονότα του Πολυτεχνείου και γυρίστηκε το 1975. Διακρίθηκε σε πολλά διεθνή φεστιβάλ.

Σεμινάριο Εισαγωγή στον Φωτισμό Κινηματογράφου με τον Νίκο Καβουκίδη
2016-07-12 19:00 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Την Τρίτη 12 Ιουλίου στα πλαίσια του 1ου Φεστιβάλ Κινηματογράφου θα έχουμε τη τιμή να παρακολουθήσουμε Σεμιναριο με θέμα τον Φωτισμό στον Κινηματογράφο με εισηγητή τον μοναδικό Νίκο Καβουκίδη.

Με παραπάνω από μισό αιώνα εμπειρίας πίσω από τις κάμερες, ο Νίκος Καβουκίδης, φωτογράφος, μοντέρ, παραγωγός, σκηνοθέτης, κινηματογραφιστής, αντιπρόεδρος στην Ταινιοθήκη της Ελλάδος και επίτιμο μέλος της εταιρείας Ελλήνων σκηνοθετών, της ΕΤΕΚΤ και της ένωσης Ελλήνων κινηματογραφιστών, είναι ένα από τα πρόσωπα που ξεχωρίζουν στο φετινό φεστιβάλ.
Ο Ν. Καβουκίδης, το όνομα του οποίου θα βρούμε στους τίτλους δεκάδων ταινιών από την «Λόλα» μέχρι την «Τζένη Τζένη» και από το «Μπορντέλο» μέχρι την «Χορωδία του Χαρίτωνα» επισκέπτεται τον Τόπο Τεχνών Χώρα για να μας βοηθήσει να “εισβάλουμε” στα μυστικά της κινηματογράφισης.

«Χωρίζουμε Λέμε» των Αλέξανδρου Ρήγα και Δημήτρη Αποστόλου
2016-07-11 21:30 - 23:30 (Europe/Moscow)
Με τους Αλέξανδρο Ρήγα, Μπέσυ Μάλφα και Γεράσιμο Σκιαδαρέση
Η καυστική κωμωδία των Αλέξανδρου Ρήγα και Δημήτρη Αποστόλου ταξιδεύει στην Ελλάδα.
Μετά από την περσινή καλοκαιρινή και τη φετινή χειμερινή της επιτυχία, η παράσταση «Χωρίζουμε Λέμε…» συνεχίζει ακάθεκτη το ταξίδι της, για τρίτη σεζόν τόσο σε Αθήνα όσο και στην υπόλοιπη Ελλάδα με απώτερο στόχο όχι το διαζύγιο, αλλά το γέλιο…
Το «Χωρίζουμε Λέμε…» είναι μια κωμωδία που με αφορμή ένα διαζύγιο ρίχνει μια διεισδυτική, γεμάτη χιούμορ, ματιά σε όλα όσα συμβαίνουν γύρω μας…
Εκλογές, κόμματα, οικονομία, ξανά εκλογές, social media, χλιδάτο παρελθόν, άγνωστο μέλλον…
Ένα ζευγάρι – με πολλά μαζεμένα ο ένας για τον άλλον – απευθύνεται σε έναν δικηγόρο για το διαζύγιο του.
Ο δικηγόρος όμως καταλήγει να είναι κάτι παραπάνω από δικηγόρος. Και το ζευγάρι καταλήγει να φεύγει αλλιώς απ’ ότι σχεδίαζε…
Πρόκειται για μια παράσταση έκπληξη που ¨φλερτάρει ¨ με την επιθεώρηση, υπό την έννοια ότι σχολιάζει όλες τις πτυχές της σύγχρονης πραγματικότητας.
Η κωμωδία πρόταση των Αλέξανδρου Ρήγα και Δημήτρη Αποστόλου δεν εγγυάται το «Χωρίζουμε», αλλά το «τα Λέμε…»

Πρωταγωνιστούν :
Μπέσυ Μάλφα
Αλέξανδρος Ρήγας
Γεράσιμος Σκιαδαρέσης
Συμμετέχουν – μέσω video – ως μάρτυρες στην υπογραφή του διαζυγίου με ιδιαίτερο τρόπο και κατ’ αλφαβητική σειρά: Βασιλική Ανδρίτσου, Κώστας Αποστολάκης, Χρυσούλα Διαβάτη, Κώστας Δόξας, Γιάννης Ζουγανέλης, Ελένη Καστάνη,Βλαδίμηρος Κυριακίδης, Δημήτρης Μαυρόπουλος, Νίκος Μουτσινάς,Άννα Παναγιωτοπούλου, Τζέσυ Παπουτσή, Σπύρος Πούλης
Σκηνοθεσία : Αλέξανδρος Ρήγας
Σκηνικά : Λία Ασβεστά
Φωτισμοί : Αλέκος Αναστασίου
Ενδυματολόγος : Κατερίνα Ανδρικοπούλου

Τιμές εισιτηρίων :
Προπώληση: 10 €
Ταμείο: γενική είσοδος 12 € , φοιτητικό/ανέργων/πολυτέκνων 10 €, ΑΜΕΑ δωρεάν

Προπώληση εισιτηρίων :
SEVEN spot ( Πλ. Λαού, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ)

Σεμινάριο Εισαγωγή στη Διεύθυνση Φωτογραφίας με τον Νίκο Καβουκίδη
2016-07-11 19:00 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Πριν ακόμα γεννηθεί, το 1932, ο πατέρας του είχε ξεκινήσει τη ενασχόληση με την κινηματογράφηση, ενώ το 1940 γύρισε την πρώτη ταινία του Φίνου, Η φωνή της καρδιάς, στην οποία έπαιζαν μεταξύ άλλων οι Αιμίλιος Βεάκης, Λάμπρος Κωνσταντάρας, Δημήτρης Χορν, και η 7χρονη τότε Σμαρούλα Γιούλη.
Μάλιστα, από το 1936 ο πατέρας του Νίκου Καβουκίδη είχε δικό του εργαστήριο-εμφανιστήριο και τραβούσε κοινωνικοπολιτικά γεγονότα, κάνοντας δικά του ντοκιμαντέρ.
Δεν είχε συμπληρώσει ακόμα τα 16 του χρόνια ο Νίκος Καβουκίδης όταν ξεκίνησε τη συνεργασία του με τη Finos Films, τραβώντας παράλληλα –όπως έκανε και ο πατέρας του– εικόνες από πολιτικοκοινωνικά γεγονότα. Είκοσι ταινίες γύρισε μαζί με τον Φίνο μέχρι το 1968, και από τότε άνοιξε το δικό του εργαστήριο. Στην καριέρα του γύρισε, εκτός από κινηματογραφικές ταινίες, πολλά ντοκιμαντέρ –ένας τομέας του σινεμά που λατρεύει–, αλλά και σίριαλ για την τηλεόραση. Μία από τις κορυφαίες στιγμές του ήταν το ντοκιμαντέρ Μαρτυρίες, το οποίο αφορά τα γεγονότα του Πολυτεχνείου και γυρίστηκε το 1975. Διακρίθηκε σε πολλά διεθνή φεστιβάλ.
Τη Δευτέρα 11 Ιουλίου και ώρα 19.000 στα πλαίσια του 10ου Φεστιβάλ Οίτης θα μας κάνει μια εισαγωγή στη Φωτογραφία Κινηματογράφου

«ΑΝΤΙΓΟΝΗ» του ΣΟΦΟΚΛΗ
2016-07-08 21:30 (Europe/Moscow)
Ένα διαχρονικό σχόλιο στην αλαζονεία της εξουσίας. Ένα παγκόσμιο μήνυμα αντίστασης

H 5η Eποχή Τέχνης παρουσιάζει την «ΑΝΤΙΓΟΝΗ» του Σοφοκλή, σε σκηνοθεσία του Θέμη Μουμουλίδη, στο Φεστιβάλ Οίτης και τον Τόπο Τεχνών «Χώρα».
Πάνω από 50.000 θεατές παρακολούθησαν την παράσταση το «σκληρό καλοκαίρι» του 2015 σε όλη την Ελλάδα. Για μια παράσταση «τίμια και σεβαστική στο είδος» έκανε λόγο ο Κώστας Γεωργουσόπουλος, ενώ η Στέλλα Χαραμή παρατήρησε την επικράτηση της «απόλυτης σιωπής», όχι απλώς στη θέαση της παράστασης αλλά «στο άκουσμα του σοφόκλειου λόγου».
«Ο λόγος του Σοφοκλή λειτούργησε κατά τη γνώμη μου ως ένα πολιτικό αντανακλαστικό από την πλευρά του κόσμου στη συγκεκριμένη περίοδο που ανέβηκε η παράσταση», παρατηρεί ο σκηνοθέτης Θέμης Μουμουλίδης και συνεχίζει: «Θεατές από όλη την Ελλάδα μετά την παράσταση μάς έλεγαν ότι ήταν αποκαλυπτικό γι’ αυτούς, το πόσο σημερινό ακουγόταν το μήνυμα του Σοφοκλή, όχι μόνο σε σχέση με την αλαζονεία της εξουσίας, ή με την αδήριτη ανάγκη να ζει κανείς σύμφωνα με τις αξίες του, αλλά και μια ακόμη διάσταση του έργου: Πόσο επιτακτική είναι η ανάγκη να μάθουμε να ακούμε ο ένας τον άλλον, αυτή την τόσο ουσιαστική λειτουργία και έννοια της δημοκρατίας. Αυτές τις εκκλήσεις του σοφού και ανθρωπολογικά διαχρονικού σοφόκλειου λόγου αγκάλιασε ο κόσμος και αυτό ήταν το μεγάλο κέρδος και η επιτυχία της προσπάθειάς μας» συμπληρώνει ο σκηνοθέτης.
H παράσταση
Θα περιοδεύσει σε 30 πόλεις στην Ελλάδα και την Κύπρο που στη πλειοψηφία τους δεν περιλαμβάνονταν στο περσινό πρόγραμμα των παραστάσεων. Κάποιες παραστάσεις επανέρχονται στις πόλεις που υπήρξε μεγάλη ζήτηση, με αποτέλεσμα πολλοί θεατές να μην κατορθώσουν να δουν την παράσταση λόγω εξάντλησης των εισιτηρίων.
«Ο καθαρός λόγος, η σωστή άρθρωση, οι εξαιρετικές ερμηνείες, η κινηματογραφική σύγχρονη μουσική του Σταύρου Γασπαράτου, το μαύρο του πένθους και το γκρίζο του πολέμου στα κοστούμια και τα σκηνικά της Παναγιώτας Κοκκορού, η κίνηση, το στήσιμο των ηθοποιών, οι ρυθμοί, οι ποιητικές εικόνες και τα χορικά» είναι τα στοιχεία που απογείωσαν την παράσταση, σημειώνει στην κριτική του το kavala-portal.gr .

Συντελεστές:
Μετάφραση: Παναγιώτα Πανταζή
Σκηνοθεσία: Θέμης Μουμουλίδης
Μουσική: Σταύρος Γασπαράτος
Σκηνικό – κοστούμια: Παναγιώτα Κοκκορού
Σχεδιασμός ήχου: Γιάννης Λαμπρόπουλος

Ερμηνεύουν οι ηθοποιοί:
Nικήτας Τσακίρογλου, Ιωάννα Παππά, Σταύρος Ζαλμάς, Νίκος Αρβανίτης, Ελένη Ζαραφίδου, Μαρούσκα Παναγιωτοπούλου, Κώστας Φαλελάκης, Κώστας Βελέτζας, Γιώργος Παπαπαύλου, Μάνος Καρατζογιάννης, Γιώργος Νούσης

Το έργο
Διαδραματίζεται στη Θήβα, όπου βασίλευε η οικογένεια των Λαβδακιδών και βρίσκεται σε κατάσταση δεινής πολιτικής κρίσης – συνέπεια εμφύλιας διαμάχης. Οι δυο γιοι του τελευταίου βασιλιά, του Οιδίποδα, που χάθηκε χτυπημένος από τη βαριά κατάρα που κατατρύχει τους Λαβδακίδες, συγκρούστηκαν για τη διαδοχή. Και, ενώ ο Ετεοκλής έμεινε να κυβερνά τη Θήβα, ο Πολυνείκης, εξόριστος, ξεσήκωσε στρατό από το Άργος για να επιτεθεί στην πόλη. Η επίθεση αποτυγχάνει, αλλά στη μάχη ο Ετεοκλής και ο Πολυνείκης αλληλοσκοτώνονται. Δεν απομένουν πλέον στη ζωή παρά οι δυο κόρες του Οιδίποδα, η Αντιγόνη και η Ισμήνη, τελευταίοι κρίκοι της αλυσίδας των Λαβδακιδών.
Η τραγωδία ξεκινά την αυγή μετά τη νίκη των Θηβαίων. Ο Κρέοντας, που έχει αναλάβει τώρα την εξουσία ως στενότερος συγγενής των γιων του Οιδίποδα, διατάζει να μείνει άταφος ο Πολυνείκης, ως προδότης της πατρίδας του, και ορίζει ποινή θανάτου για όποιον παραβεί τη διαταγή του.
Η Αντιγόνη εξεγείρεται εναντίον της σκληρής προσταγής, που καταστρατηγεί τους άγραφους νόμους που προστατεύουν τους νεκρούς και προσβάλλει το ιερό αίσθημα της αδελφικής αγάπης και αψηφώντας τον κίνδυνο, επιχειρεί να θάψει τον αδελφό της. Αυτός ο αγώνας ανάμεσα στην Αντιγόνη και τον Κρέοντα για το νεκρό σώμα του Πολυνείκη, συμπυκνώνει όλες τις εγγενείς στην ανθρώπινη κατάσταση συγκρούσεις (δίκαιου και νόμιμου, αρσενικού και θηλυκού, παλαιού και νέου, ιδιωτικού και κοινωνικού, ύπαρξης και θνητότητας, ανθρώπινου και θείου). Η Αντιγόνη συλλαμβάνεται και καταδικάζεται από τον Κρέοντα σε θάνατο. Ωστόσο, από τη στιγμή που ξεστομίζει τη θανατική της καταδίκη, διαφαίνεται ο δρόμος που οδηγεί στην καταστροφή του.
Διάρκεια: 1:20’

For privacy reasons YouTube needs your permission to be loaded.
I Accept

Τιμές εισιτηρίων :
Προπώληση: 13€ έως και την Κυριακή 3/7
Δείτε τις ειδικές προσφορές προπώλησης από την Viva.gr.
Ταμείο: γενική είσοδος 16€ , φοιτητικό/μαθητικό/ανέργων/άνω των 65 ετών 13€

Προπώληση εισιτηρίων :
SEVEN spots ( Πλ. Λαού, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ) και Viva.gr

Προβολή "Ο Μανάβης" του Δημήτρη Κουτσιαμπασάκου
2016-07-07 22:00 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Αν ο μοναδικός τρόπος να γνωρίσεις την «αθέατη» πλευρά μιας χώρας είναι να βρεθείς μερικά βήματα πιο πέρα από εκεί που σταματάει ο πολιτισμός, ο Δημήτρης Κουτσιαμπασάκος ταξιδεύει με το φορτηγό ενός μανάβη στα ξεχασμένα ορεινά χωριά της Πίνδου, σε ένα τρυφερό και αποκαλυπτικό οδοιπορικό σε μια Ελλάδα που χάνεται, εντός και εκτός οικονομικής κρίσης.

1ο Φεστιβάλ Κινηματογράφου – Πέμπτη 7 Ιουλίου – Τόπος Τεχνών “Χώρα” – Είσοδος Ελεύθερη
Ακολουθώντας μέσα σε τέσσερις εποχές τον μανάβη Νίκο Αναστασίου με τη γυναίκα του και τα παιδιά του, καθώς αυτοί επισκέπτονται εδώ και 26 χρόνια με το μανάβικο – φορτηγό τους τα δύσβατα χωρια της ορεινής Πίνδου, ξεκινώντας από τα Τρίκαλα, ο Δημήτρης Κουτσιαμπασάκος γνώριζε ήδη από τη σύλληψη του ντοκιμαντέρ του πως δεν χρειαζόταν να κάνει τίποτα περισσότερο από το να βρίσκεται εκεί.
Η πραγματικότητα έτσι κι αλλιώς των ανθρώπων που συναντά στην διαδρομή του ο μανάβης δεν χρειάζεται σκηνοθεσία, ούτε ειδικούς φακούς για να τους κάνει αναμφισβήτητους και χαρισματικούς πρωταγωνιστές μιας ταινίας που είναι απλά η καθημερινότητά τους, φωτισμένη αριστουργηματικά από το φυσικό φως του ορεινού τοπίου και σκηνοθετημένη αριστοτεχνικά πριν από οποιονδήποτε από την ίδια τη ζωή.
Ο Κουτσιαμπασάκος είναι απλά εκεί, ο ίδιος υπέροχος χαμηλότονος, σεμνός και όμως αυστηρός παρατηρητής – σκηνοθέτης που υπήρξε στις πρώτες του ταινίες («Ο Ηρακλής, ο Αχελώωος και η Γιαγιά μου», «Η Γέφυρα», «Υψωμα 33»), συνοδηγός ενός – κι όμως – ξέφρενου road movie που σταδιακά, άλλοτε τρυφερά, άλλοτε βίαια, άλλοτε χιουμοριστικά, άλλοτε μελοδραματικά, αλλά πάντοτε με το βλέμμα του στραμμένο στον άνθρωπο, μεταφέρει όχι μόνο αυτούσιο, αλλά και «απτό» το πρόσωπο μιας «άγνωστης» Ελλάδας.
Κάθε στάση του μανάβικου είναι και μια μικρή αποκάλυψη, ένα κομμάτι ατόφιας ανθρωπολογικής παρατήρησης, ένα συγκινητικό πάρε δώσε με την ιστορία αυτού του τόπου, καθώς άνθρωποι αποκομμένοι από τον όποιο πολιτισμό καθρεφτίζουν στο ερχομό του μανάβη μια σειρά από μικρές ή μεγαλύτερες ανάγκες τους: τα πράγματα που θέλουν να τους φέρει ο μανάβης την επόμενη φορά που θα έρθει, τα παράπονά τους για τις χαλασμένες τηλεφωνικές γραμμές, τις χαρές και τις λύπες που θέλουν να μοιραστούν με κάποιον, τις απώλειες που κάνουν τη μοναξιά τους να μεγαλώνει, την ελαφρότητα με την οποία αντιμετωπίζουν μια καθημερινότητα στα όρια της απόλυτης άγριας επαφής με τη φύση χωρίς την διακοσμητική πολυτέλεια που προσφέρουν οι τεχνητές ή επίπλαστες ανάγκες της ζωής στα αστικά κέντρα, ένα μισό ζουμερό καρπούζι που μια σπαρακτική γιαγιά ζητάει συγνώμη που δεν θα το πάρει ολόκληρο…
Μέσα στον ένα χρόνο που διαδραματίζεται ο ίσως μεγαλύτερος σε διάρκεια απ’ όσο θα έπρεπε «Μανάβης», ο Κουτσιαμπασάκος παρακολουθεί χωρίς να σχολιάζει, αγκαλιάζοντας τους ήρωες του με πραγματική αγάπη, ειρωνικά μετόχους σε μια – όπως και να την κάνουμε – οικονομική συναλλαγή επιβίωσης, χωρίς να αναφέρει παρά μόνο αμυδρά την κρίση.
Και εκεί βρίσκεται η μεγάλη «αλήθεια» που κρύβει μέσα του αυτό το ντοκιμαντέρ που θα μπορούσε ταυτόχρονα να εκτυλίσσεται στην Ελλάδα και πριν δέκα χρόνια και όπως δυστυχώς προφητεύει και το ίδιο – αλλά το επιβεβαιώνει και η πικρή πραγματικότητα της κρίσης – και στην Ελλάδα δέκα και παραπάνω χρόνια μετά: στο γεγονός πως το οδοιπορικό αυτού του μανάβη, όχι μόνο δεν έχει σχέση με την οικονομική κρίση ή τη δικαιολογία που αυτή προσφέρει στην κοινωνική απομόνωση ενός ζωτικού κομματιού μιας χώρας που δεν «παίζει» με όρους επικαιρότητας, αλλά που παραμένει ζωτικό έχοντας καταφέρει το ακατόρθωτο: να μετατρέψει τις αδυναμίες του στο πιο δυνατό όπλο που θα μπορούσε να αφορά κάθε (προνομιούχο ή μη) πολίτη αυτής της χώρας.
Ακριβώς γιατί όταν μιλάς με τόσο απλό και αφοπλιστικό τρόπο για ανθρώπους που παραμένουν ζωντανοί μέσα στην εγκατάλειψή τους, ικανοποιημένους με αυτή την απειροελάχιστη εβδομαδιαία εισβολή του όποιου πολιτισμού στην πόρτα του σπιτιού τους, έχεις ήδη δείξει έναν τρόπο για την αντιμετώπισή της οποιασδήποτε κρίσης.
(Κείμενο – flix.gr)
ΕΙΣΟΔΟΣ ΕΛΕΥΘΕΡΗ
For privacy reasons YouTube needs your permission to be loaded.I Accept

«Κοκομπλόκο» του Νίκου Μουτσινά
2016-07-06 21:15 - 23:30 (Europe/Moscow)
Η θεότρελη, ανατρεπτική, ξεκαρδιστική κωμωδία της χρονιάς «Κοκομπλόκο» έρχεται να ταράξει τα ήσυχα βράδια του καλοκαιριού σας!
Τι συμβαίνει όταν ο Μάνος, ο Πάνος, η Άνια, η Μάνια, η Βάνια και η Μαρίνα βρίσκονται στη Φολέγανδρο; Ασταμάτητες παρεξηγήσεις και ανατροπές μέχρι το τέλος! Εξαμελής θίασος, μπαλέτα και δελφίνια!!!

Πρωταγωνιστούν :
Νίκος Μουτσινάς , Βασιλική Ανδρίτσου , Πηνελόπη Αναστασοπούλου, Αντώνης Κρόμπας , Σοφία Μανωλάκου, Ματίνα Νικολάου

Μετάφραση – Απόδοση – Σκηνοθεσία : ΝΙΚΟΣ ΜΟΥΤΣΙΝΑΣ
(βασισμένο στην Γαλλική κωμωδία του Μαρκ Καμολετί “Pyjama pour six”)
Σκηνικά : ΜΑΡΙΑ ΦΙΛΙΠΠΟΥ
Κοστούμια : ΝΙΚΟΛ ΠΑΝΑΓΙΩΤΟΥ
Φωτογραφίες : ΠΑΝΟΣ ΓΙΑΝΝΑΚΟΠΟΥΛΟΣ
Το τραγούδι της παράστασης «Κοκομπλόκο» κυκλοφορεί από την Ευχαριστούμε την HEAVEN MUSIC για την ευγενική παραχώρηση της Κατερίνας Στικούδη

Τιμές Εισιτηρίων :
Γενική είσοδος 15 €
φοιτητικό/παιδικό/ανέργων/ ΑΜΕΑ : 12 €

Προπώληση εισιτηρίων :
Στην ιστοσελίδα της Tickethour : www.tickethour.com και στο τηλεφωνικό κέντρο της Tickethour : 2108938111

Φεστιβάλ Κινηματογράφου: Τα Φτηνά Τσιγάρα του Ρένου Χαραλαμπίδη
2016-07-05 21:30 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Και το ταξίδι ξεκίνησε…με τους καλύτερους οιωνούς και υπέροχη παρέα συνεχίζουμε προς τον επόμενο σταθμό. Εκεί, θα βρούμε «Φτηνά Τσιγάρα» παρέα με τις πιο «ακριβές» μας κινηματογραφικές αναμνήσεις.
Την Τρίτη 5 Ιουλίου κάτω από τα αστέρια του Ιούλη και παρέα μοναδικά κοκτεϊλ υποδεχόμαστε με πολύ μεγάλη χαρά μία αγαπημένη ταινία, μία από εκείνες που δε μπορεί παρά να σημάδεψαν όσους την έχουν δει. Τα Φτηνά Τσιγάρα του Ρένου Χαραλαμπίδη. Την προβολή θα τιμήσει με την παρουσία του και ο ίδιος ο δημιουργός της ταινίας.
«Θα ‘θελα τόσο πολύ να σ’ εντυπωσιάσω. Η μοναδική μας νύχτα ήταν ξαφνική και σύντομη σαν μια μπόρα. Ούτε που πρόλαβα ν’ αρχίσω, ούτε που πρόλαβα να σου πω την μοναδική μου ιδιότητα: είμαι συλλέκτης. Μαζεύω το πιο σκληρό κι άγριο πράγμα του κόσμου… στιγμές. Όταν έχω αυτό τον ξαφνικό πόθο να πετάξω και δεν έχω που να πετάξω… κρύβομαι στη συλλογή μου, γεμάτη καφέδες, χορευτές… τυχαία αγγίγματα, βρισιές, στοές, συναντήσεις, κραυγές… σιωπές, χωρισμούς, λόγια, λόγια, λόγια… Έτσι κι αλλιώς τα πράγματα θα κυλήσουν όπως θέλουν αυτά. Η ζωή ξέρει κι εγώ την εμπιστεύομαι».
Η γνωριμία ενός ζευγαριού, συζητήσεις που γίνονται σε ένα καφέ, μια βόλτα βράδυ στην Αθήνα, δίνονται μέσα από μια παράδοξη, σουρεαλιστική, σχεδόν ονειρική οπτική. Χρυσόψαρα σε γυάλα, η βραχυπρόθεσμη μνήμη τους και το βασίλειο της σιωπής τους. Μποξέρ που χορεύουν. Η μοναδικότητα των στιγμών. «Απλά, με ενοχλεί να ακούω το σ’ αγαπώ. Ξέρεις είναι πολύ ύπουλο…Κρύβει μια ερώτηση: το “μ’ αγαπάς;”» Πράγματι, πόσο κενό το «σ’ αγαπώ» χωρίς άλλες δυο μικρές λεξούλες: το «κι εγώ»…
Σας περιμένουμε όλους για να απολαύσουμε μία από τις ταινίες που μας θυμίζουν γιατί αγαπάμε τόσο τον κινηματογράφο!
Τρίτη 5 Ιουλίου στις 21.30 το βράδυ κάτω από τα αστέρια, στο Θερινό Σινεμαδάκι του 1ου Φεστιβάλ Κινηματογράφου της Χώρας.
ΕΙΣΟΔΟΣ ΔΩΡΕΑΝ

«ΕΡΩΦΙΛΗ» του Γ. Χορτάτση
2016-07-04 21:30 (Europe/Moscow)
από τον Οργανισμό Ελληνικού Θεάτρου «Αιχμή»

Πρόκειται για την πιο άρτια και γνωστή τραγωδία του Γεωργίου Χορτάτση, μια τραγωδία « Έρωτα και Θανάτου» και θέση ζωής απέναντι στη σκληρή και αυταρχική Εξουσία.
Ένας άνδρας και μια γυναίκα, δύο άνθρωποι γεμάτοι πάθος για τη ζωή, ορθώνουν ανάστημα και λένε όχι, φτάνουν και ξεπερνούν τα όρια και τους φραγμούς της σκληρής εξουσίας. Παίρνουν το δρόμο του έρωτα που απελπισμένα τους οδηγεί στο θάνατο. Ο γενναίος Πανάρετος και η Ερωφίλη, αυτή η ηρωίδα του έρωτα και της ζωής, γίνονται παράδειγμα ζωντανό και ο θάνατός τους φάρος που φωτίζει σαν “ήλιος φωτερός”, όπως αναφέρει ο Χορτάτσης.
ΕΡΩΦΙΛΗ: Η φίλη του έρωτα
Η φίλη της καρδιάς και της ψυχής, της άγουρης νιότης που ακόμα και με το θάνατό της υπερασπίζεται την επιλογή της να ζήσει ελεύθερη.Εναντιώνεται στους νόμους μιας ψεύτικης και αυταρχικής κοινωνίας.Υπερασπίζεται το δικαίωμα της ελευθερίας της.Ακόμα και σήμερα υπάρχουν τέτοια κοινωνικά προβλήματα.Υπάρχει ανάγκη από πολλές «Ερωφίλες».Πολλές γυναίκες και στην Ευρώπη ακόμα φορούν μπούρκα και ας μη το ξέρουν..
Η «Ερωφίλη» του Γεωργίου Χορτάτση είναι μια τραγωδία Έρωτα και Θανάτου, αλλά ταυτόχρονα είναι ένας ύμνος στη Ζωή, ένας ύμνος στον άνθρωπο που αγωνίζεται για μια ζωή πιο βαθειά και πιο ουσιαστική. Άλλωστε δεν ερωτευόμαστε κάτι εντελώς συγκεκριμένο, αλλά τις στιγμές, την ατμόσφαιρα και την αύρα που εκπέμπει η ιδέα του άλλου φίλου.

Διανομή-Συντελεστές
Σκηνοθεσία Γιάννης Νικολαϊδης
Σκηνικά Μιχάλης Αγγελάκης
Κοστούμια Όλγα Σχοινά
Μουσική Ανακρέων Παπαγεωργίου
Φωτισμοί Στέφανος Κεραμιδάς

Τους βασικούς ρόλους ερμηνεύουν:
Ερωφίλη Φωτεινή Φιλοσόφου
Βασιλιάς Γιάννης Νικολαϊδης
Πανάρετος Βασίλης Ασημακόπουλος
Καρπόφορος Γιάννης Τσιώμου
Χρυσόνομη Τζένη Οικονόμου

Τιμές εισιτηρίων:
Προπώληση: 12€
Ταμείο : γενική είσοδος 15 € και φοιτητικό/μαθητικό/ανέργων/στρατιωτικά 10€
Μειωμένο από 8€ στο viva.gr
Προπώληση εισιτηρίων :
SEVEN spots ( Πλ.Λαού, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ)

«Μπες και εσύ στον κύκλο της αγάπης»
2016-07-01 21:00 (Europe/Moscow)
Παιδική θεατρική παράσταση

Η Παιδική Σκηνή Θεσσαλονίκης συνεχίζει τη γόνιμη πορεία της στον ευαίσθητο χώρο του παιδικού θεάτρου.
Γνώμονας της το ποιοτικό κείμενο που αναδεικνύεται με τις καλές ερμηνείες των ηθοποιών, υπέροχη μουσική,
θαυμάσιες χορογραφίες και καταπληκτικά κοστούμια.
Οι μικροί μας φίλοι, ταξιδεύουν μαζί με τους ήρωες και διασκεδάζοντας γίνονται αποδέκτες σημαντικών μηνυμάτων…
Το φετινό μας μήνυμα: “Ξεχάστε το ψέμα, μόνο η αλήθεια μπορεί να μας σώσει, όλους παιδιά. Γεμίστε με αγάπη, δώστε βοήθεια σ’ όποιον ζητάει από την καρδιά!”

Συντελεστές παράστασης:
Σκηνοθεσία: Ανδρονίκη Μαλακόζη
Χορογραφίες: Έλενα Κουγιουμτζή
Μουσική επιμ.: Χάρης Γκατζόφλιας
Σκηνικά: Αγγελική Κουρμουλάκη
Κοστούμια: Μαίρη Τζιουβάρα
Φώτα-Ήχος: Τάσος Πανταζής

Παίζουν οι ηθοποιοί:
Αναστασία Θεοδώρου
Δημήτρης Τσάλμας
Έλλη Μπομποτσάρη
Μαρία Φωτιάδου
Χρύσα Τσιτάκη

Τιμές εισιτηρίων :
Γενική είσοδος 8€
Προπώληση εισιτηρίων: SEVEN Spots ( Πλ.Λαού, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ )

1ο Film Festival - Opening Party
2016-06-30 21:00 (Europe/Moscow) | Τόπος Τεχνών «Χώρα», Λελέικα Υπάτης, Υπάτη, Φθιώτιδας, 35100, Ελλάδα
Το κινηματογραφικό μας ταξίδι ξεκινάει με την προβολή ενός άλλου πολύ ιδιαίτερου ταξιδιού… Εκείνο που έκανε ο Ελπιδοφόρος Χρυσοβέργης διασχίζοντας την Ευρώπη από το Λονδίνο ως την Αθήνα στην προσπάθειά του να ευαισθητοποιήσει το κοινό και να συγκεντρώσει χρήματα για τα παιδιά που πάσχουν από καρκίνο του ιδρύματος “Φλόγα”.
Θα έχουμε τη χαρά να έχουμε κοντά μας τον ίδιο τον Ελπιδοφόρο που θα μας μιλήσει για το ταξίδι του και τη δημιουργία του σχετικού ντοκιμαντέρ “Wheeling2Help”

Στο Music Party που θα ακολουθήσει αμέσως μετά, ο μοναδικός Κώστας Ζωγραφόπουλος αναλαμβάνει τη μουσική επένδυση του ταξιδιού μας με αγαπημένες κινηματογραφικές μουσικές
Δείτε το υπόλοιπο πρόγραμμα του Φεστιβάλ στο https://www.xwra.gr/1ofilmfestival
ΕΙΣΟΔΟΣ ΕΛΕΥΘΕΡΗ

Joe Lynn Turner - Γιώργος Γάκης Live unplugged.
2016-06-29 21:30 (Europe/Moscow)
Support : Method of 3 .Ένα μοναδικό ακουστικό show από το ζωντανό θρύλο Joe Lynn Turner φωνή των RAINBOW και των DEEP PURPLE

Ο θρυλικός Joe Lynn Turner για ένα μοναδικό ακουστικό show στο Φεστιβάλ Οίτης με τον Γιώργο Γάκη !

Μπορεί να ακούγεται απίστευτο αλλά την Τετάρτη 29 Ιουνίου το Φεστιβάλ Οίτης και ο Τόπος Τεχνών «Χώρα»
θα έχουν τη χαρά και την τιμή να φιλοξενήσουν έναν ζωντανό θρύλο της ροκ , τη φωνή των Rainbow & Deep Purple, Joe Lynn Turner για ένα μοναδικό ακουστικό show!!!
Σε ένα πρόγραμμα που θα περιλαμβάνει τόσο κομμάτια των συγκροτημάτων που υπηρέτησε (Rainbow & Deep Purple) όσο και κλασσικές ροκ επιτυχίες.
Μαζί με τον καλό του φίλο Γιώργο Γάκη θα αφήσουν στο κοινό αξέχαστες εμπειρίες!
Support : Method of 3
Περιορισμένος αριθμός εισιτηρίων !

Τιμές εισιτηρίων :
Γενική είσοδος : 10 €

Προπώληση εισιτηρίων :
SEVEN spots ( Πλ.Λαού, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ)

George Gakis

«O Θίασος του κ. Παντελή Παντελή» από το Θεατρικό Εργαστήρι Λουτρών Υπάτης
2016-06-28 20:30 (Europe/Moscow)
Μια μουσική κωμωδία με 17 νέα τραγούδια από το τμήμα Λουτρών Υπάτης του Θεατρικού Εργαστηρίου Κεντρικής Ελάδος «ΘΕΑ» σε συνεργασία με τον Φιλοπρόοδο Όμιλο Λουτρών Υπάτης. Τα παιδιά γελούν, οι μεγάλοι σκέπτονται και όλοι διασκεδάζουν.Ένα θέαμα για όλη την οικογένεια!
«O Θίασος του κ. Παντελή Παντελή» είναι ένα από τα έργα που ανήκουν στη σειρά βιβλίων της «Χρυσής Βιβλιοθήκης». Αποτελείται από θεατρικά σκέτς και 17 τραγούδια που παρουσιάζονται ζωντανά επί σκηνής.
Τα πρόσωπα του έργου: ο παρουσιαστής, η κ. Πενταγράμμου , η Μαεστρος, ο κ. Παντελής Παντελής, η Ευτυχία, η Φωτεινή και 10 παιδια του Δημοτικού των Λουτρών Υπάτης
Γκεστ σταρ: ο κύρ Μένιος
Κείμενα, σκηνοθεσία, στίχοι, μουσική: Έλλη Κιούση
Οργάνωση – σκηνογραφία – κατασκευές: Νικόλας Τσιμάρας
Ενδύματα: Νίνα Ορμενίδη.
Μακιγιάζ: Άννα Ασπασία Θεοδωράκη.
Το θέατρο «ΘΕΑ» έχει στο ενεργητικό του πάνω από 1200 παραστάσεις στην Αθήνα και στα νησιά, με την συμμετοχή μικρών και μεγάλων παιδιών. Από τον Οκτώβριο του 2015, βρίσκεται στην Κεντρική Ελλάδα και ήδη λειτουργεί το θεατρικό εργαστήρι, με τμήματα στην Λαμία και στα Λουτρά Υπάτης.

Τιμές εισιτηρίων:
Γενική είσοδος: 5€

«ΒΑΒΕΛ» : Nατάσσα Μποφίλιου - Θέμης Καραμουρατίδης - Γεράσιμος Ευαγγελάτος
2016-06-27 21:30 (Europe/Athens)
Ύστερα από τις sold out παραστάσεις του χειμώνα που συζητήθηκαν όσο λίγες στην Αθήνα, η Νατάσσα Μποφίλιου, ο Θέμης Καραμουρατίδης και ο Γεράσιμος Ευαγγελάτος παρουσιάζουν την ξεχωριστή ΒΑΒΕΛ το καλοκαίρι στο Φεστιβάλ Οίτης

Η πιο δυναμική τριάδα της σύγχρονης μουσικής και μία από τις πιο πετυχημένες παραστάσεις της χρονιάς, δίνουν ραντεβού με τους φίλους τους , τη Δευτέρα 27 Ιουνίου, στο 10ο Φεστιβάλ Οίτης, στη «Χώρα»
Θα συστήσουν τα νέα τραγούδια του ομώνυμου δίσκου στους χιλιάδες θαυμαστές τους αλλά θα παρουσιάσουν και όλες οι μεγάλες επιτυχίες της πορείας τους καθώς και σοφά επιλεγμένες διασκευές σπουδαίων τραγουδιών, δημιουργώντας συνειρμικά μικρές θεματικές ενότητες, σε ένα πρόγραμμα που έκλεψε καθολικά τις εντυπώσεις κοινού και κριτικών την σεζόν που μας πέρασε.
Τί είναι όμως η ΒΑΒΕΛ;
Σύμφωνα με τα λόγια της ερμηνεύτριας και των δύο δημιουργών:
“Η ΒΑΒΕΛ είναι η Ελλάδα του 2016 όπως την είδαμε με τα μάτια μας τα χρόνια που μεσολάβησαν από τις “Ημέρες του Φωτός”. Είναι οι νέες εμπειρίες, οι αναθεωρήσεις, οι αποχαιρετισμοί και τα καλωσορίσματα. Είναι η ωριμότητα μας και η εξέλιξη της σχέση μας με το τραγούδι ως φόρμα, μορφή έκφρασης και μέσο ψυχαγωγίας. Είναι ο τρόπος που ξαναγνωρίσαμε ο ένας τον άλλον κι ανανεώσαμε τους όρκους αιώνιας πίστης. Είναι μια παράσταση στημένη ακριβώς όπως φανταστήκαμε ότι θέλουμε να παρουσιάσουμε τα νέα τραγούδια μας στους φίλους μας. Σε αυτό μας το εγχείρημα καλωσορίζουμε τον Άγγελο Τριανταφύλλου, που μας άκουσε με υπομονή και ανέλαβε να δώσει στο όραμα μας την ατμόσφαιρα και τις εικόνες που ζητούσε για να αποκτήσει σώμα, αλλά και μια νέα ομάδα μουσικών που πλάι στους σταθερούς μας συνεργάτες θα ανανεώσει τον ήχο αυτής της παράξενης καινούργιας πολιτείας. Στη δική μας ΒΑΒΕΛ εξαργυρώνονται όλες οι γλώσσες, αρκεί να μιλάνε αληθινά. Ανυπομονούμε να σας ξεναγήσουμε στον καινούργιο μας κόσμο”.
Η ΒΑΒΕΛ κυκλοφορεί από τη Feelgood Records
ΣΥΝΤΕΛΕΣΤΕΣ:
Μουσικοί:
Θέμης Καραμουρατίδης (πιάνο, ενορχηστρώσεις)
Άρης Ζέρβας (τσέλο, βοηθός ενορχηστρωτή)
Γιάννης Δημητριάδης (πλήκτρα, ακορντεόν)
Γιώργος Μπουλντής (μπάσο ηλεκτρικό και κοντραμπάσο)
Μανώλης Γιαννίκιος (τύμπανα)
Περικλής Αλιώπης (τρομπέτα)
Γιώργος Κάστανος (κλαρινέτο-σαξόφωνο)
Nίκο Μέρμηγκας (λαούτο, λάφτα, μπουζούκι, μαντολίνο)
ΕΠΙΜΕΛΕΙΑ ΠΡΟΓΡΑΜΜΑΤΟΣ : ΓΕΡΑΣΙΜΟΣ ΕΥΑΓΓΕΛΑΤΟΣ
ΕΝΟΡΧΗΣΤΡΩΣΕΙΣ : ΘΕΜΗΣ ΚΑΡΑΜΟΥΡΑΤΙΔΗΣ
ΣΚΗΝΟΘΕΤΙΚΗ ΕΠΙΜΕΛΕΙΑ : ΑΓΓΕΛΟΣ ΤΡΙΑΝΤΑΦΥΛΛΟΥ
ΒΟΗΘΟΣ ΕΝΟΡΧΗΣΤΡΩΤΗ : ΑΡΗΣ ΖΕΡΒΑΣ
ΑΚΟΥΣΤΙΚΟΣ ΣΧΕΔΙΑΣΜΟΣ : ΓΙΑΝΝΗΣ ΠΑΞΕΒΑΝΗΣ & ΒΑΣΙΛΗΣ ΜΙΧΑΗΛΙΔΗΣ
ΣΧΕΔΙΑΣΜΟΣ ΚΑΙ ΕΚΤΕΛΕΣΗ ΦΩΤΙΣΜΩΝ : ΑΛΕΞΑΝΔΡΟΣ ΠΡΟΔΡΟΜΟΥ
HΧΟΛΗΠΤΕΣ: ΓΙΑΝΝΗΣ ΠΑΞΕΒΑΝΗΣ & ΑΝΤΩΝΗΣ ΖΑΧΟΠΟΥΛΟΣ

For privacy reasons YouTube needs your permission to be loaded.
I Accept

Οι πόρτες ανοίγουν στις 20.00
Ώρα έναρξης : 21:30
Τιμές εισιτηρίων:
Προπώληση : 13€,
Ταμείο : γενική είσοδος 15€ , παιδικό (έως 12 ετών)/φοιτητικό/ανέργων/πολυτέκνων/ΑΜΕΑ: 13€ (με την επίδειξη των κατάλληλων δικαιολογητικών κατά την είσοδό σας)
Προπώληση εισιτηρίων:
VIVA και Seven Spot Λαμίας (Πλ. Λαού τηλ.22310 66320)

«Τα Παιδία Παίζει» από τη Θεατρική Ομάδα Κωφών «Τρελά Χρώματα»
2016-06-24 21:30 (Europe/Moscow)
Μια διαδραστική παράσταση με στοιχεία παντομίμας, σωματικού θεάτρου αλλά και την ίδια την νοηματική γλώσσα με παράλληλη φωνητική ερμηνεία.
Περίληψη έργου:
« H αλήθεια είναι ότι δεν ξέρω πώς καταφέραμε να επιβιώσουμε… Κοιτάζοντας πίσω, είναι δύσκολο να πιστέψουμε ότι είμαστε ακόμα ζωντανοί.. Παίζαμε «μακριά γαϊδούρα» και κανείς μας δεν έπαθε κήλη ή εξάρθρωση. Ανοίγανε κεφάλια όταν παίζαμε πόλεμο με ξύλα και δεν έτρεχε τίποτα. Δεν είχαμε Playstations, Nintendo, υπολογιστές ή Ιnternet. Εμείς είχαμε φίλους…Πηγαίναμε με το ποδήλατο μέχρι τα σπίτια των φίλων και τους φωνάζαμε από την πόρτα. Φανταστείτε το! Ολομόναχοι εκεί έξω στο σκληρό αυτό κόσμο! Πώς τα καταφέραμε;.».
Τα παιδιά του τότε και του τώρα…Το παιχνίδι του χθες και του σήμερα …Το παιδί που ακόμη κρύβεται μέσα μας…Mια παράσταση για όλους όσους νιώθουμε ακόμα παιδιά….Η συγκεκριμένη διαδραστική παράσταση της Θεατρικής Ομάδας Κωφών “Τρελά Χρώματα“ περιέχει στοιχεία παντομίμας, σωματικού θεάτρου αλλά και την ίδια την νοηματική γλώσσα με παράλληλη φωνητική ερμηνεία.Ένα έργο πραγματικά για όλους…!
Συντελεστές:
Συγγραφέας: Μια επιστολή-αφήγηση ενός ανώνυμου χρήστη του διαδικτύου που είχε την τύχη να μεγαλώσει σαν παιδί!!
Σκηνοθεσία: Έλλη Μερκούρη
Ερμηνεύουν (κατά αλφαβητική σειρά) : Όλγα Δαλέκου, Σοφία Ζάγκα, Έλλη Μερκούρη, Μαρία Ρίκκου, Μαρία Στεφανή

Λίγα λόγια για την Ομάδα…

Η Θεατρική Ομάδα Κωφών “Τρελά Χρώματα” αποτελείται από Κωφά-Βαρήκοα άτομα που αφουγκράζονται τις αισθήσεις του θεάτρου, ξεγλιστράνε από εμπόδια επικοινωνίας και εξερευνούν μέσα από τη τέχνη τον εσωτερικό τους κόσμο. Η Oμάδα ξεκίνησε τη δραστηριότητά της το Νοέμβρη του 2009.
Έχει συμμετάσχει με παραστάσεις της σε φεστιβάλ, ημερίδες και performances και σε χώρους πολιτισμού : στο Fringe Festival, AthensArt-2010, σε παραστάσεις στο Θέατρο Νέου Κόσμου, στο Πνευματικό Κέντρο Κορυδαλλού, στο 104 Κέντρο Λόγου και Τέχνης, στο Διεθνές Φεστιβάλ Τεχνών AthensArt-2012 στη Νάξο, στο Διήμερο Πολιτισμού στην Ελληνική Νοηματική Γλώσσα στην Τεχνόπολις, στην Ημερίδα από το Ελληνικό Ινστιτούτο Νοηματικής Γλωσσάς “Γέφυρες Επικοινωνίας”, στην Πολιτιστική Ημερίδα “Ακούμε το Όνειρο” από την “ΑκουΌραμα”, στο 5ο Διεθνές Φεστιβάλ Δρόμου, στο Μικρό Παρίσι στην Αθήνα, στο Εθνικό Αρχαιολογικό Μουσείο, στην Συνάντηση Ευρωπαϊκής Ένωσης Κωφών (EUD), στο 2ο Πανελλήνιο Φεστιβάλ Κωφών & Ακουόντων Εν Δράσει Αρχαία Αγορά στη Θεσσαλονίκη, στο 1ο Διεθνές Φόρουμ «Το Αρχαίο Δράμα στην Εκπαίδευση: σκέψεις–θέσεις–αντιθέσεις», Ίδρυμα Μιχάλης Κακογιάννης, στο 1ο Διεθνές Προσκήνιο Νέων του Ιδρύματος Μιχάλης Κακογιάννης στην Αρχαία Ολυμπία, στο 3ο Πανελλήνιο Φεστιβάλ Κωφών & Ακουόντων Εν Δράσει στo Τρένο στο Ρουφ, στο Εκπαιδευτικό Πρόγραμμα για παιδιά «Τους Μύθους αν ξυπνήσεις…Θησαυρούς θ’ ανακαλύψεις!» του Ιδρύματος Μιχάλης Κακογιάννης, στην Εβδομάδα Κωφών – Ένωση Κωφών Ελλάδος με την υποστήριξη του Δήμου Αθηναίων, στο Christmas Factory στην Τεχνόπολη του Δήμου Αθηναίων, στο Ίδρυμα Μιχάλης Κακογιάννης κ.α.

Tιμές εισιτηρίων:
Γενική είσοδος 10€ , παιδικό 5 €

«Το Καπλάνι της Bιτρίνας» της Άλκης Ζέη
2016-06-22 21:30 - 23:30 (Europe/Moscow)
Θεατρική διασκευή/Σκηνοθεσία : Ανδρομάχη Χρυσομάλη
Το «θρυλικό» Καπλάνι της βιτρίνας «ζωντανεύει» για πρώτη φορά στο θέατρο και περιοδεύει σε όλη την Ελλάδα, ξεκινώντας από το Φεστιβάλ Οίτης!
Η μεγάλη θεατρική επιτυχία της χρονιάς «Το Καπλάνι της βιτρίνας», το εμβληματικό έργο της Άλκης Ζέη , που αγαπήθηκε από μικρούς και μεγάλους περιοδεύει σε όλη την Ελλάδα, σε μία εξόχως προσεγμένη, άρτια καλλιτεχνικά και αισθητικά παράσταση, αντάξια του κλασικού πλέον μυθιστορήματος, με 11 καταξιωμένους και ταλαντούχους ηθοποιούς και συντελεστές, με προβολές 3D και Video art, που συνθέτουν ένα ονειρικό σκηνικό κατασκευασμένο από τον κορυφαίο σκηνογράφο και ενδυματολόγο Γιάννη Μετζικώφ, με τις εξαίσιες μουσικές του Μιχάλη Αβραμίδη, μας μεταφέρουν στο Λαμαγάρι, στο ‘’σκηνικό’’ των παιδικών χρόνων της Άλκης Ζέη και κυρίως στα συναισθήματα, την ψυχή και την αθωότητα των δυο μικρών κοριτσιών, της Μέλιας και της Μυρτώς, χαρτογραφώντας το καλοκαίρι του 1936.
ΣΥΝΤΕΛΕΣΤΕΣ:
Θεατρική διασκευή/σκηνοθεσία : Ανδρομάχη Χρυσομάλη
Σκηνικά- Κοστούμια : Γιάννης Μετζικώφ
Προβολές 3D και Video Art : Σπύρος Ρασιδάκης, Αλέξανδρος Τσερέπας
Μουσική : Μιχάλης Αβραμίδης
Στίχοι Τραγουδιού : Ανδρομάχη Χρυσομάλη
Φωτισμοί : Κατερίνα Μαραγκουδάκη
Επιμέλεια κίνησης : Κική Μπάκα
Βοηθός Σκηνοθέτη : Α΄ Θοδωρής Ντουρντουρέκας, Β΄ Ελεάννα Φινοκαλιώτη
Κατασκευή Σκηνικών : Παναγιώτης Λαζαρίδης , Βασίλης Σακκής

ΠΑΙΖΟΥΝ ΟΙ ΗΘΟΠΟΙΟΙ:
Γιάννης Καρατζογιάννης, Χριστίνα Θεοδωροπούλου, Δημήτρης Μαύρος, Βίκυ Μαραγκάκη, Αλέξανδρος Βάρθης, Αγγελική Πασπαλιάρη, Αρετή Τίλη, Χριστίνα Πάγκαλη, Ελεάννα Φινοκαλιώτη, Πανάγος Ιωακείμ, Γιώργος Βουβάκης.

Λίγα λόγια για το έργο:
«Κατακαλόκαιρο του 1936 στη Σάμο. Η Μέλια και η Μυρτώ απολαμβάνουν το παιχνίδι και τη θάλασσα με τους φίλους τους από το Λαμαγάρι, μαζί με τον αγαπημένο τους ξάδελφο Νίκο, φοιτητή στην Αθήνα που τους διηγείται τις πιο συναρπαστικές ιστορίες για το καπλάνι, τον βαλσαμωμένο τίγρη, που τη μια μέρα έχει ανοιχτό το γαλάζιο του μάτι και την άλλη το μαύρο…
Τι θα συμβεί όμως όταν το καπλάνι ανοίξει για τα καλά το μαύρο του μάτι; Που έχει κρυφτεί ο ξάδελφός τους; Τι παιχνίδι σκαρφίστηκε πάλι ;»
Η χαρισματική γραφή της Άλκης Ζέη αποτυπώνει με τρόπο μοναδικό τις ανατροπές που συμβαίνουν στις ζωές των παιδιών και των μεγάλων με την δικτατορία του Μεταξά, όπου πραγματικότητα και παιχνίδι “συνωμοτούν” για να κρατήσουν καλά κρυμμένο το μυστικό.
Η παιδική αφέλεια και αθωότητα, η συγκίνηση και το χιούμορ πρωταγωνιστούν για να μας πουν ξανά ότι η φιλία, η ανθρωπιά και η δημοκρατία είναι αξίες ανεκτίμητες.

For privacy reasons YouTube needs your permission to be loaded.
I Accept

Τιμές εισιτηρίων:

Γενική είσοδος: 12€ , παιδικό 10€ , ανέργων 8€
Διάρκεια : 2 ώρες με διάλλειμα

Προπώληση εισιτηρίων :
SEVEN spots ( Πλ.Λαού, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ ), tickethour (210-8938111) www.tickethour.com , Καταστήματα Γερμανός, Καταστήματα ΟΤΕ

Γιάννης Κούτρας & Γιώργος Μεράντζας.Μαζί τους ο Απόστολος Καλτσάς
2016-06-20 21:30 (Europe/Moscow)
«Κάτω από Φώτα Κόκκινα»…Δύο σπάνιες φωνές , δύο μοναδικοί ερμηνευτές συναντιούνται στη σκηνή του Φεστιβάλ Οίτης.Μαζί τους ο Απόστολος Καλτσάς

Ο Γιάννης Κούτρας και ο Γιώργος Μεράντζας έγιναν γνωστοί και αγαπήθηκαν από την εποχή της μεταπολίτευσης, με τραγούδια του Θάνου Μικρούτσικου, με τις αποκαλυπτικές ερμηνείες τους, το δυναμικό τους ήθος και την σπάνια χροιά τους.«Ο Σταυρός του Νότου» και «Τα τροπάρια για φονιάδες» θα ξανακουστούν στη «Χώρα» με μια άλλη ωριμότητα και με νέα ελπίδα.
Με την τριαντάχρονη πορεία και εμπειρία των ανεξίτηλων φωνών τους θα μας αφηγηθούν την ιστορία του καλού ελληνικού τραγουδιού . Θα μας θυμίσουν τραγούδια που καταγράφτηκαν στο εύφλεκτο υλικό της καρδιάς μας, γι’ αυτό και ανάβουν φωτιές ακόμα.
Γιάννης Κούτρας και Γιώργος Μεράντζας δύο ξεχωριστές προσωπικότητες του τραγουδιού μοιράζουν και μοιράζονται την τέχνη και τις επιτυχίες τους .

Μαζί τους:
Απόστολος Καλτσας (μπάσο τετράχορδο, μπάσο πεντάχορδο, loop)
Παναγιώτης Παπαγεωργίου (πιάνο, ακορντεόν)
Κωνσταντίνος Καρακατσάνης (βιολί, κιθάρα, φυσαρμόνικα)

Καλλιτεχνική Διεύθυνση προγράμματος: Άγγελος Σφακιανάκης

Τιμές εισιτηρίων :
Προπώληση : 10 €
Ταμείο: 15 €

Προπώληση εισιτηρίων:
SEVEN spots ( Πλ.Λαού, Λαμία τηλ. 22310 66320 ανοικτό καθημερινά από 11.00 π.μ. έως 11.00 μ.μ )

«Ο Καραγκιόζης και η Πειρατική Γαλέρα»
2016-06-16 20:30 (Europe/Moscow)
Παιδική παράσταση παραδοσιακού «Καραγκιόζη» από τον θίασο «Σκιές & Γέλια»
Ο Θίασος Σκιές και Γέλια στα πλαίσια του 10ου Φεστιβάλ Οίτης παρουσιάζει την παράσταση «Ο Καραγκιόζης και η Πειρατική Γαλέρα». Μια μοναδική περιπέτεια η οποία είναι δημιουργία του καραγκιοζοπαίχτη Μιχάλη Θεοδωρόπουλου βασισμένη πάντα στο παραδοσιακό Θέατρο Σκιών και στο απαράμιλλο χιούμορ του ξυπόλυτου ήρωά μας.
Στην ιστορία μας ο Καραγκιόζης εργάζεται ως υπηρέτης στο σπίτι ενός μεγάλου και πλούσιου εμπόρου ο οποίος είχε παλιούς ανοιχτούς λογαριασμούς με πειρατές. Ένα βράδυ δέχεται επίθεση στο σπίτι του και ο Καραγκιόζης προσπαθώντας να τον υπερασπιστεί καταλήγει αιχμάλωτος και μπλέκει σε περιπέτειες… που θα έχουν ένα απίστευτο τέλος!!!

10 Χρόνια Φεστιβάλ Οίτης : Μεγάλη συναυλία
2016-06-15 21:30 (Europe/Moscow)
Τετάρτη 15 Ιουνίου 2016: Γιορτάζουμε τα 10 Χρόνια Φεστιβάλ Οίτης με μια μεγάλη συναυλία, παρέα με πολλούς φίλους αγαπημένους πάνω και κάτω απ΄τη σκηνή!
10 χρόνια Φεστιβάλ Οίτης, 10 χρόνια όμορφων αναμνήσεων, συγκινήσεων, συναντήσεων. 10 χρόνια γεμάτα σχέδια, όνειρα. 10 χρόνια στόχων και κατακτήσεων.
Χωρίς όλους εσάς τίποτα από όλα αυτά δε θα είχε συμβεί. Μια προσπάθεια , που από την πρώτη στιγμή αγκαλιάστηκε και υποστηρίχτηκε από κοινό, καλλιτέχνες και φορείς, πέρα και πάνω από κάθε προσδοκία. Όσο περνά ο καιρός αυτός, ο κύκλος συνεχώς μεγαλώνει και δυναμώνει. Και όσο αυτός ο κύκλος υποστήριξης μεγαλώνει, τόσο τα σχέδια και τα όνειρα αυξάνονται και πολλαπλασιάζονται.
Κι όσο τα χαμόγελα στα βλέμματα όσων επισκέπτονται το Φεστιβάλ Οίτης και τη «Χώρα» ανθίζουν, καμιά αντιξοότητα δε θα μας καταβάλλει. Ραντεβού …..στα 20 !

Την Τετάρτη 15 Ιουνίου 2016 γιορτάζουμε τα 10 Χρόνια Φεστιβάλ Οίτης με μια μεγάλη συναυλία, παρέα με πολλούς φίλους αγαπημένους πάνω και κάτω απ΄τη σκηνή!
Εμφανίζονται με αλφαβητική σειρά….
ΑΝΤΩΝΟΠΟΥΛΟΥ ΡΙΤΑ
ΒΕΛΕΣΙΩΤΟΥ ΦΩΤΕΙΝΗ
ΖΑΜΑΝΗ ΜΑΤΟΥΛΑ
ΖΕΡΒΟΥΔΑΚΗΣ ΔΗΜΗΤΡΗΣ
ΚΑΛΗΜΕΡΗ ΛΙΖΕΤΑ
ΜΥΣΤΑΚΙΔΗΣ ΔΗΜΗΤΡΗΣ
ΡΙΖΟΣ ΑΠΟΣΤΟΛΟΣ

ΕΙΣΟΔΟΣ ΕΛΕΥΘΕΡΗ
Οι πόρτες ανοίγουν στις 20.00
Το Φεστιβάλ Οίτης τελεί υπό την αιγίδα του Υπουργείου Πολιτισμού & Τουρισμού, της Περιφέρειας Στερεάς Ελλάδας, του Δήμου Λαμιέων και της EFFE:Europe for Festivals-Festivals for Europe

Xορευτική παράσταση - Γλέντι του συλλόγου «ΠΗΓΑΣΟΣ»
2016-06-04 21:00 (Europe/Athens)
Χορευτική παράσταση – γλέντι διοργανώνει ο Αθλητικός Πολιτιστικός Σύλλογος «Πήγασος Λαμίας» με την ευκαιρία λήξης της χορευτικής χρονιάς 2015-2016

Τα χορευτικά τμήματα Latin και Oriental του Συλλόγου θα ανοίξουν την παράσταση και θα ακολουθήσουν παραδοσιακοί χοροί από τον Πόντο μέχρι την Κρήτη από τα τμήματα ενηλίκων και παιδιών του συλλόγου με παραδοσιακές φορεσιές και συνοδεία παραδοσιακής ορχήστρας.Συμμετέχουν επίσης με χορευτικές τους ομάδες οι Πολιτιστικοί σύλλογοι Αχλαδιάς Δομοκού, Παλαμά Δομοκού και λαογραφικού Ομίλου ”Το Χοροστάσι” από την Ιτέα Φωκίδας.
Μετά την παράσταση θα ακολουθήσει στον ίδιο χώρο δείπνο και… μέχρι πρωίας παραδοσιακό γλέντι με την ίδια ορχήστρα που αποτελείται από τους μουσικούς:
Παναγιώτη Οικονόμου – Παραδοσιακό τραγούδι
Μπαλογιάννη Βασίλη – Κλαρίνο
Γάλλο Λευτέρη – Βιολί
Μάριο Σαρημιχαηλίδη- Λαούτο, τραγούδι
Σαμπάνη Θάνο – Κορνέτα , ακορντεόν
Φώτη Γαρουφαλιά – Κρουστά
Φυρινίδη Γιώργο- Ποντιακό τραγούδι
Χαντζίδη Γιώργο – Ποντιακό τραγούδι
Συρανίδη Πέτρο – Ποντιακή Λύρα
Κουμπέ Δημήτρη- Νταούλι

Η γενική είσοδος για παράσταση και γλέντι είναι 15 ευρώ και περιλαμβάνει πλήρες μενού, κρασί και αναψυκτικά.
Για κρατήσεις τραπεζιών στο τηλέφωνο της «Χώρας» 2231051075
Για αγορά εισιτηρίων στα γραφεία του συλλόγου «Πήγασος Λαμίας», ΄Οθωνος 28, καθημερινα 7 – 9 μ.μ. και στο τηλέφωνο 6973984173
